
КЛИМАТСКИ ЕКСГРЕМИ У СРБИЈИ И СВЕТУ 

Битна одлика климе умерених ширииа, као и Земље у целини, је велика 
променљивост климатских елемената и брзо смењивање различитих типова 
времена. Када су ова колебања изразитија или учесталија од уобичајених, ре- 
довно се говори о незапамћеним и незабележеним жегама, сушама, кишама, 
топлим зимама без снега и сл. Међутим, анализе дугогодишњих - вековних 
низова осматрања климатских елемената показују да је све „већ виђено”. Од- 
носно, без обзира на величину аномалија, тј. одступања од неких „норми”, у 
годинама осталим иза нас и заборављеиим, такође је било топлих али и суро- 
вих зима са вејавицама и мећавама, као и жарких лета са оскудпим падавинама. 
Управо, екстремпе вредиости показују цранице у којима колебају климатски 
елементи и тиме дају вернију и потпуиију слику о ћудима времена и поднебља. 

У последњих сто година дошло је до глобалног отопљавања. На Земљи у 
целипи температуре су у просеку порасле за 0,5°Ц до 0,6°Ц; највише у северо- 
западној Канади (чак за 2,0°Ц) и западном Сибиру (1,6°Ц). У Београдду, који 
има најдужи непрекидни период мерења температура ваздуха у нашој земљи 
(од августа 1887. г.), такође је присутаи тренд отопљавања. Наиме, просечна 
годишња температура ваздуха у нашем главном граду (период 1888-1993. г.), 
износи 11,6°Ц. Када овај период од 106 година поделимо на два полупериода 
од по 53 године, у првом (1888-1940. г.) просечна температура је износила 11,4°Ц, 
да би у другом полупериоду (низ 1941-1993. г.), достигла 11,9°Ц. Дакле, Београд 
је у протеклом столећу постао топлији за 0,5°Ц, односно вековни ход темпе- 
ратуре ваздуха нашег главпог града у скл аду је са глобалним трендом отопља- 
вања климата. 

Године са највишим просечним температурама у 20. веку региостроване 
су у раздобљу 1981-1990. г.,па је оно названо „врелом декадом”. Наиме, почет- 
ком 1991. године Америчка национална управа за аеродинамику и космичка 
истраживања (НАСА) и Британски метеоролошки завод објављују да је про- 
сечна температура на Земљи 1990. године била виша од свих до тада забе- 
лежених, а шест од десет најтоплијих година у протеклих 150 година, јавиле су 
се у декади 1981-1990. Сврстане „по топлоти” ове године би ишле следећим 
редом: 1990, 1988, 1987, 1981, 1983. и 1986. Дакле, нема сумње, наша планета је 
У једном изузетно топлом може се рећи и екстремно топлом периоду. Међу- 
тим, најтоплије године у Београду су регистроване средином 20. века. То су 
биле 1950. и 1951. са температурама од 13,2°Ц и 13,1°Ц. Њима су се највише 
приближиле тек 1900. и 1992. година са просечиим температурама од 13,0°Ц. 

* Др Томислав Ракићеви, ред. проф., Географаски факултет, Београд 

Апсолутно максималиа температура ваздуха у Србији забележена је 22. 
јула 1939. године: у Краљеву (44,3°Ц) и Јаши Томићу (44,0°Ц). У Крушевцу је 
најтоплије било 10. августа 1931. (43,0°Ц), у Нишу 17. августа 1952. године 
(42Д°Ц), а Београду 12. августа 1921. године (41,8°Ц). Интересантно, да је у 
Београду иста температура (41,8°Ц) измерена и 9. септембра 1946. године. Да- 
кле, почетком јесени, када Сунце већ увелико напунгга северну полулопту, па 
готово да се посумња у тачпост овог податка. Међутим, истога дапа у Новом 
Саду, односно Петроварадипу, било је 41,5°Ц, а у Крагујевцу 41,0°Ц. Према 
томе, 9. септембар 1946. годипе, био је изванредпо топао дан у значајном делу 
Србије. Овако високе температуре свакако су последица продора тропског 
ваздуха из Сахаре који се до наших ширина није значајније расхладио. Уопште 
могло би се рећи да је 2. јули 1939. године био најтоплији дан у Србији. Сем 
апсолутно највиших температура регистрованих у Краљеву и Јаши Томићу 
(источни Банат), апсолутио максималне тепемратуре забележене су 22. јула 
1939. године још у: Крагујевцу (41,7°Ц), Бечеју (41,3°Ц), Буковичкој Бањи 
(41 Д°Ц), Врњачкој Бањи (40,5°Ц), Сенти (40Д°Ц). Иначе, дани у Србији, у ко- 
јима температуре прел азе 40. подељак на скали термометра, врло су ретки. На 
пример, у Београду, у протеклих 106 годипа, било је само 5 оваквих дана. По- 
следњи од њих регистроваи је 6. јула 1988. (40,2°Ц), док је у „незапамћено то- 
плом лету” 1993. годипе, како се опда говорило, највиша температура (20. јула), 
досегла 39,6°Ц. 

Апсолутно мшшмалпа температура у Србији (-38,о°Ц), измерена јеу Сје- 
ници 26. јануара 1954. г. У опште, Сјеница је позната по дугим и онггрим зимама. 
Зато је с правом називају „полом хладпоће” наше републике. Минималпе тем- 
пературе у њој често се спуштају значајно испод минуса 30°Ц. Тако је 13. јануара 
1985. године забележена температура од -36,0°Ц. Овако ниске температуре у 
Сјеници настају углавпом под утицајем рељефа. Наиме, Сјеница лежи у висо- 
кој котлини (1034 м), у коју се хладан и тежак ваздух са околних планина спу- 
шта, мирује - „ујезерује” и интензивно расхлађује од подлоге покривене спегом. 

Судећи по апсолутно мипималним температурама (испод минус 30°Ц), нај- 
хладније зиме на територији Србије, сем у Сјеничкој котлини и на Пештерској 
висоравци, јављају се још у Хомољу и Неготинској крајини, Подунављу и 
источном Банату, као и на Власинској висоравни. Али, и у котлинама По- 
моравља, такође су регистроване изразито ниске температуре. На пример, у 
Краљеву је 6. и 7. јануара 1947. године, забележена апсолутно минимална тем- 
пература од -31,7°Ц. Тако да је Краљево место у Србији са највећом апсолут- 
ном амплитудом (од 76,0°Ц), тј. разликом између апсолутно највише (44,3°Ц) 
и апсолутно најниже (-31,7°Ц) температуре, нгго указује на изразиту конти- 
ненталност овог дела наше републике. 

Најнижу средњу годишњу температуру у Србији има метеоролошка ста- 
ница на Копаонику, према проф. П. Вујевићу, само 3,7°Ц, нгго је последица 
велике надморске висине на којој се она налази (1710 м). Међутим, темпера- 
туре ваздуха на Копаонику никада се нису спуштале до мипус 30°Ц. Апсолутно 
минимална температура ваздуха (-26,6°Ц), на овој нашој „планипи лепотици”, 
измерена је 25. јануара 1954. годипе. 

Најхладнија зима у Европи током 20. века бил а је 1941/42. године, када је 
хладан арктички ваздух прекрио готово читав континент. Прелазећи преко 
Карпата захватио је и наше крајеве. Тако је јануар 1942. године са просечном 
температуром од -7,8°Ц, после јануара 1983. са просечном температуром од 
-9,4°Ц и фебруара 1929. са температуром од -9Д°Ц, био најхладнији месец у 
нашем главном граду. Али, и поред тога што је зима 1941/42. године била веома 
оштра и дуга, најсуровијом зимом 20. века у Србији, са високим снегом, честим 
вејавицама и мећавама, као и рекама окованим ледом, сматра се она из 1928/29. 
године. Тада се из Београда у Панчево ишло колима са коњском запрегом 
преко залеђеног Дунава (неки причају и аутомобилима), јер моста у то време 
није било. Ипак, најхладпија „европска зима” из 1941/42. године у нашем глав- 
ном граду по својој жестини била је тек на шестом месту, после зима 1890/91. 
1928/29, 1953/54, 1887/88. и 1892/93. године. 

На другој страни било је и врло благих зима, међу којима посебно 1950/51. 
године са просечном температуром (у Београду) од 4,9°Ц и само једним даном 
са снегом! Њој су се у погледу релативно високих температура и малог броја 
дана са снегом највише приближиле зиме 1976/77, 1974/75, 1982/83. г. Највећу 
дебљину снежпи покривач у Београду достигао је 3. фебруара 1962. (80 цм), 
док је највише снега у Србији (око 170 цм), за само два дана (22. и 23. фебруара 
1954.), пало на Копаонику и у Хомољу. 

Падавине су климатски елеменат веома подложан променама - флукту- 
ацијама, како у погледу годишњих и месечних сума, тако и дужини сушних и 
кишних периода, интензитету, вероватноћи. Према званичним подацима Хи- 
дрометеоролошке службе, највише падавина у Србији (у репрезентативном 
периоду 1931-1960. г.), имале су падине Проклетија, односно кишомерне ста- 
нице Јуник (1289 мм) и Кућиште (1338 мм), изложене влажним маритимним 
масама које долином Белог Дрима продиру са Јадрана. Најсиромашније пада- 
винама, са годишњом сумом од само 505 мм, је село Доморавце које се налази 
У клисурастој долини Биначке Мораве између Гњиланске и Врањске котлине. 
Од градских насеља најмање падавина (525 мм) има Бела Паланка у долини 
Нишаве смештена у „кишној сенци” Суве планине. 

Највише падавина (1714 мм) у једној години (1955.), излучило се у Јунику, 
а најмање у Прокупљу (1950. г.), само 304 мм. Разлике у годишњој суми пада- 
вина и на истој метеоролошкој станици, између појединих година, могу бити 
веома велике. Тако се у Београду 1937. године излучило 984,4 мм падавина, а 
1907. само 325,5 мм, односно више него три пута мања количина. Поготову су 
велике разлике у месечним сумама падавина. Највећу месечну суму падавина 
имали су децембар 1952. године у Јунику (443 мм) и Ђаковици (373 мм) и јуни 
1937. у Букову (317 мм), доку многим местимаширомСрбије појединих година 
У неким месецима, није пала ни кап кише. У Београду највише киша у једном 
месецу (218,2 мм) излучило се у јуну 1940. и октобру 1922. године (217,6 мм), 
док је октобар 1965. био сасвим без падавина. Најкишовитији дан, односно дан 
са рекордном измереном количином падавина био је 27. августа 1985. године. 


33 


Глобус, бр. 20 (1995) 


СРПСКО ГЕОГРАФСКО ДРУПГГВО, БЕОГРАД 


када се на аеродрому „Београд” излило 167 мм кише, док је према неким про- 
ценама 26. јуна 1988. годиие у изворишпом делу слика Власине, на локалитету 
Раков до, пало чак преко 200 мм! 

Светски рекордери хладиоће и жеге 

Апсолутио минимална температура на Земљи од -89,2°Ц, измерена је, 
помоћу специјалних термометара, 21. јула 1983. године на совјетској научно- 
истраживачкој аитарктичкој станици „Восток”. Смеиггена готово у средииггу 
„ЈТеденог континента” на надморској висини од 3420 м, стаиица „Восток” се 
одликује изваиредно ниским температурама. На њој је још 24. августа 1960. 
године регистроваиа температура од -4$8,3°Ц, која се и дапас често наводи у 
уџбеницима као „апсолутни минимум”. У сваком случају „Восток” с правом 
називају „пол хладиоће” наше плаиете. Просечиа температура најхладпијег 
месеца августа овде износи -71°Ц, а најтоплијег јануара -55°Ц! 

На северној полулопти, као најхладније место - „пол хладпоће”, обичпо 
се истиче Верхојанск. Међутим, још 1927. године, познати руски географ и 
геолог С. В. Обручев, кога је рапа зима изненадила и „заробила” у Јакутији, у 
селу Ојмјакон, твридо је да су температуре у овом месту биле -60°Ц, када су у 
Верхојанску изиосиле „само” -48°Ц. Од марта 1929. године у Ојмјакону, који 
лежи у долшш реке Елге недалеко од њеног ушћа у Индигирку, на надморској 
висини нешто већој од 600 м, постоји метеоролошка станица. Мерења показују 
да су се минималне температуре на њој спушггале и испод -70°Ц. Наводи се чак 
и -77,8°Ц, што се прима са великом резервом. Док је у Верхојанску апсолутно 
минималиа температура (-67,8°Ц), измерепа још далеке 1892. године (5. и 7. 
фебруар). У сваком случају „троугао”, чије врхове чине Ојмјакон, Јакутск и 
Верхојанск у североисточном Сибиру, одликује се изузетно хладним зимама. 
Релативно танак снежни застирач, дебљиие десетак сантиметра, покрива по- 
длогу чак 230 дана у години. Али, слаба је зангтита земљинггу које промрзава 
до знатних дубина. Међутим, летње темнературе досежу и до близу 15°Ц, па 
се земљиште по површини раскрави. Традиционалпи ловци, у кратком вегета- 
ционом периоду, окрепу се раду у својим вртовима у којима претежно гаје ку- 
пус, роткве, па и кромпир. 

„Други пол хладпоће” на северпој полулопти налазисе на Гренладну. Ма- 
ње је хладан, али је постојан. Највише јулске температуре, у централном делу 
највећег острва света, на истраживачкој станици „Ајсмите” („Средина леда”), 
износе минус 15°Ц, а најхладнијег фебруара минус 51°Ц, док су се апсолутно 
минималне температуре спуштале и до минус 66°Ц. 

Апсолутно максимална температура ваздуха па земљи (58°Ц), измерена 
је после пешчане олује 13. септембра 1922. године у месту Ел-Азиза (Либија). 
У Мексику, иа стапици Сан Луј, 11. августа 1933. регистрована је температура 
од 57,8°Ц (овај податак неки аутори оспоравају), а у Долини смрти (Калифор- 
нија, САД), температура ваздуха је 10. августа 1913. године достигла 134°Ф, 
нгго износи 56,7°Ц. На јужној полулопти апсолутно максимална температура 
(55,0°Ц), регистрована је у дубокој унутрашњости Аустралије на метеоро- 


лошкој станици Стјуард. Као места са пајвишим просечним годишњим темпе- 
ратурама у литератури се наводе Далон (34,4°Ц) у потолини Данакил, која лежи 
око 100 м испод нивоа Црвеног мора у Еритерији (Етиопија), Ходеида (Јемен) 
са 32,5°Ц. 

Ако пајтоплију парал елу означимо као „термички екватор”, онда је то 10. 
упоредник северне географске ширипе са просечном годишњом температу- 
ромод27°Ц. 

Најкншовитија и пајсушвија мсста па Зсмљи 

Обично се за локалитет са највећом годишњом сумом падавина на Земљи 
(око 12.000 мм), узима Черапунџи или Черапуњи у Асаму (Индија), на јужним 
падинама Хималаја. Међутим, последњих година иидијски климатолози тврде 
да је место Маунсипрам, које лежи 16 км западно од Черапунџија, са 12.207 мм 
„богатије” падавинама. Сем тога, најиовији подаци указују да у подножју пла- 
нине Вај-алиал на острву Кауаи у Хавајском архипелагу, годишње се такође 
у просеку излучује више од 12.000 мм падавина. Дакле, три места претендују 
на „титулу најкишовитијег” у свету. Черапунџи се њом најчешће кити. Изгледа 
више захваљујући традицији него стварним богатством падавинама. Односно, 
најновија мерења показују да Маупсинрам и Вај-алиал добијају годишње пар 
стотина мм падавииа више него Черапунџи. Али, Черапунџи је неприкоснове- 
ни рекордер у погледу суме падавипа која се излучила у једној години (22.987 
мм, 1856. г.), у току 12 узастоппих месеци (26.470 мм, од 1. VIII 1860. до 31. VII 
1861. г.) и једпом месецу (9.300 мм, јул 1861. г.). Међутим, Черапунџи, као и 
Маунсинрам имају монсунски режим падавина: кишовито лето и суву зиму. 
Док острво Кауаи и падипе планине Вај-алиал, изложене сталним пасатским 
ветровима са Пацифика, обилне кише натапају преко целе године, па се с пра- 
вом могу сматрати пајкишовитијим у свету. Утолико пре, нгго су највиши де- 
лови плапине Вај-алиал само четири дана у години без кише! 

Међу, „светским рекордерима” када су падавине у питању заслужују пажњу 
и места Силаос и Јунионвил. Силаос је на острву Реиниону у Индијском океану у 
близини Мадагаскара. Тропски циклон у једном дану (15. марта 1952. г.), донео му 
је 1870 мм падавина, што представља апсолутни дневни максиму. Дакле, само за 
један дан у Силаосу се излило кише колико у многим местима ншром Србије 
падне за три године! У погледу интензитета падавина градић Јунионвил, на југу 
САД, без премца је у свету. У њему се, у налету тропског урагана, 4. јула 1956. 
године, само за један минут буквално сручило више од 30 литара воде на један 
квадратни метар (31 мм). Оволико падавина се у просеку током једног месеца 
(марта) излучи на Палићу, у Приштини, Нишу, Пироту! 

Када је реч о падавинама Југославија се истиче једним европским рекор- 
дером. То су Црквице, место изнад Боке Которске, односно тачније Рисна, на 
падинама планине Орјена, на надморској висини од 940 м, које са просечном 
годишњом сумом падавина од око 5000 мм, представља најкишовитији лока- 
литету Европи. Иначе, о просечној висини падавина у Црквицама постоје ра- 
зличити подаци, од 4900 мм до 5300 мм, нгго свакако зависи од периода на који 

се годишњи просеци односе. Највише падавина у једној години (непгго преко 
8000 мм), излучило се 1937., док је највише кише у једном дану (480 мм), пало 
21. новебра 1927. године. 


Табела 1. -Места са максималним и минималним просечним годишњим 
сумама падавина по континентима 


јКонтнкент 

Млксимадкс средше rcjtmttifce су- 
ме (мм) и мссто 

Мнкималке средил гсдиши>е су- \ 
мс (мм) И МССТО 

Европа 

око 5.000, Црквице, Југославија 

218, Алмерија, Шпанија 

Азија 

око 12.000, Черапунџи, Индија 

15, Масира, Оман ј 

Африка 

9.655, Дебунџа, Камерун 

1, Оаза Дахла, Египат 

Сев. Америка 

3.830, Кечикан, Аљаска-САД 

41, Гринленд Риџ, САД 

Јуж. Америка 

7.140, Андгоја, Колумбија 

0,5 Арика, Чиле 

Аустралија 

3.535, Инсфил 

13, Вилијам Крик 

Антарктида 

965, Станица Пионирска 

19, Ледник Роса 


Најсушнији предели на Земљи су у областима постојаних субтропских анти- 
циклона и то не само дубоко у унутрашњости континената (Сахара, Аусграл иј ска 
пустиња), већ и на океаиским обалама, па и острвима (Канарска острва), где 
преовлађују силазна ваздушна струјања. Спупггајући се, ваздух постаје све то- 
плији и све сувљи, односно удаљује се од тзв. температуре росне тачке. Зато у 
субтропским антициклонима преовлађује топло, стабилно и ведро време, го- 
тово без облака и падавина. Ледене пустиње Антарктиде и Гренланда, са пос- 
тојано високим ваздушним притиском, такође карактерише мала годишња сума 
падавина. 

У географској литератури често се истиче да месго Икике на обали Пацифика 
у Јужној Америци, које лежи близу 20. упоредника јужне географске ширине, 
годинама не добија ни кап кише. Ипак, вишегодишњи просек падавина у њему 
износи 1,0 мм, док је Арика, која лежи нешто северније (на крајњем северу Чилеа), 
са само 0,5 мм падавина најсувље место у свету. Изванредно су сушни и предели 
око Асуана (Египат) и Намибијска пустиња у Африци. На пример, забележено 
је да у Асуану уопште није било кише од 1901. до 1920. године. Изградњом Асу- 
анске бране и сгварањем великог вештачког језера ,ДЈасер” на Нилу, падавине 
су „учесгале”; годишње има један до три дана са кишом. 

Европа је једини континент без пустиња. Односно, и најсушније области на 
нашем континенту добијају више од 200 мм падавина. Најсиромашнији пада- 
винама су предели у доњем току Волге, Прикаспијска низија и Кастилија у 
централном делу Пиринејског полуострва. Ипак, на крањем југу Шпаније, на 
обали Средоземног мора, град Алмерија са само 218 мм падавина годишње, 
представља најсушније место у Европи. Док Саламанка у Кастилији, која се 
често наводи као град са најмање падавина на нашем континенту, са својих 290 
мм чак је за 25% „кишовитија” од Алмерије. 


СРПСКО ГЕОГРАФСКО ДРУПГГВО, БЕОГРАД 


Скица 1. - Тренд вековног иорасша шемперашура ваздуха у Београду и вредносши Годишњих 
температура у периоду 1888-1993. i. 

